Palangos gintaro muziejus
55°54′25″ š. pl. 21°03′21″ r. ilg.﻿ / ﻿55.90694°š. pl. 21.05583°r. ilg.﻿ / 55.90694; 21.05583 Palangos gintaro muziejus – Lietuvos dailės muziejaus padalinys buvusiame Palangos dvare. Eksponuoj gintarą, jo dirbinius bei teikia informaciją šiomis temomis. Veikia grafo Felikso Tiškevičiaus rūmuose. Jie pastatyti 1897 m. pagal vokiečių architekto Franco Švechteno projektą vietinių gyventojų šventu laikytame Palangos Birutės miške, šalia Baltijos jūros. Rūmus supa Palangos botanikos parkas, kuris buvo pradėtas formuoti statant rūmus, XIX a. pabaigoje. Parko projekto autorius – iškilus prancūzų kraštovaizdžio architektas Eduardas Fransua Andrė. Muziejuje saugoma virš 30 tūkst. gintaro eksponatų. Iš jų 15 tūkst. turi inkliuzus (turi viduje įstrigusių gyvių). Eksponuojama ~4500 gintaro dirbinių, iš kurių daugiausia papuošalų.